Kálmán Széll

Kálmán Széll (Gasztony, 1843ko ekainaren 8a – Rátót, 1915eko abuztuaren 16a) hungariar ekonomialari eta politikaria izan zen. Hungariako lehen ministroa izan zen 1899tik 1903ra.

Széll nobleziako familia batean jaio zen eta Pest eta Vienan ikasi zuen. Ferenc Deáken kolaboratzailea izan zen eta Mihály Vörösmarty olerkariaren alabarekin ezkondu zen.

1875ean Finantza ministro izendatu zuten Kálmán Tiszaren gobernuan. Széll Hungariako ekonomian kreditua berrezartzen eta finantzen balantzea lortzen aritu zen. Bosnia eta Herzegovinako okupazioa gertatu zenean dimititu zuen, horrek finantzen balantzea desorekatuko ote zuen beldurrez. 1880ko hamarkadan Hungariako Hipoteka Kreditu Bankua sortu zuen.

Széll 1899ko otsailean izendatu zuten lehen ministro. Parlamentuko bakea berrezarri zuen eta Austriarekin akordio bat lortu zuen Hungariarako aduana-eremu independente bat ezartzeko.

1901ean hauteskundeak irabazi zituen Alderdi Liberalarekin eta 1902an defentsaren erreforma hasi zuen soldaduen kopurua handitzeko lege batekin. Ez zuen oposizioaren babesa lortu gai honetan eta 1903ko ekainean dimisioa eman zuen.

Kategoria:Hungariako noblezia
Kategoria:Hungariako lehen ministroak